Document ID: 31983R2882

*****
ΚΑΝΟΝΙΣΜΟΣ (ΕΟΚ) αριθ. 2882/83 ΤΗΣ ΕΠΙΤΡΟΠΗΣ
της 13ης Οκτωβρίου 1983
για την κατάταξη εμπορευμάτων στη διάκριση 97.04 Γ του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 για τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελληνικής Δημοκρατίας, και ιδιαίτερα το άρθρο 3,
Εκτιμώντας:
ότι για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου πρέπει να θεσπισθούν οι διατάξεις που αφορούν τη δασμολογική κατάταξη ηλεκτρονικών παιχνιδιών (διαστάσεων 110 x 73,5 x 8 mm) που αποτελούνται από πλαστική και μεταλλική θήκη με οθόνη από υγρούς κρυστάλλους, που περιέχει ένα μονολιθικό ολοκληρωμένο κύκλωμα προγραμματισμένο για λειτουργίες παιχνιδιού (που αναγράφονται τα αποτελέσματα των παικτών), ρολογιού, συναγερμού και υπολογιστού·
ότι το Κοινό Δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε από τον κανονισμό (ΕΟΚ) αριθ. 604/83 (3), αναφέρει στην κλάση 97.03 (inter alia) τα παιχνίδια και στην κλάση 97.04 (inter alia) τα παιχνίδια συντροφιάς· ότι για την κατάταξη των εμπορευμάτων που αναφέρθηκαν παραπάνω μπορούν να εξετασθούν οι δύο αυτές κλάσεις ·
ότι, με βάση τη χρήση και το σχεδιασμό τους, τα είδη έχουν τον ουσιώδη χαρακτήρα (ενός) ηλκετρονικού παιχνιδιού·
ότι επί πλέον αυτά τα παιχνίδια, επειδή αναγράφουν τα αποτελέσματα των παικτών στην οθόνη, είναι σχεδιασμένα για ανταγωνισμό με άλλους παίκτες· ότι πρέπει να θεωρούνται σαν είδη για παίγνια συντροφιάς και ότι πρέπει να καταταγούν στη διάκριση 97.04 Γ του Κοινού Δασμολογίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ηλεκτρονικά παχνίδια (διαστάσεων 110 x 73,5 x 8 mm) που αποτελούνται από πλαστική και μεταλλική θήκη με οθόνη από υγρούς κρυστάλλους που περιέχει ένα μονολιθικό κύκλωμα προγραμματισμένο για λειτουργίες παιχνιδιού (που αναγράφονται τα αποτελέσματα των παικτών)
97.04 Παίγνια συντροφιάς (συμπεριλαμβανομένων και των παιγνίων μετά κινητήρος ή μηχανισμού δια δημοσίους χώρους, των επιτραπεζίων παιγνίων αντισφαιρίσεως, των σφαιριστηρίων και των ειδικών τραπεζών δια παίγνια λεσχών):
Γ. Λοιπά
Άρθρο 2
Ο παρών κανονισμός αρχίζει να ισχύει την 21η ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Οκτωβρίου 1983.

Labels: 0
3